Green Step si frymë e re e ndërtimit vendosi Kepin e Rodonit si destinacionin e saj të investimeve. Natyra e Kepit të Rodonit nxjerr në pah më së miri shkrirjen e arkitekturës së gjelbër me natyrën e virgjër. U zgjodh një kodër me pamje epike në të gjitha anët e saj, në të cilën u vendosën vilat tuaja, të shkrira me kodrën sikur ato kanë qenë përjetësisht aty.

Pozicionimi i vilave është studiuar me shumë kujdes që të ofrojë privatësi maksimale për pushuesit, të cilët në kopshtin e tyre e kanë ndjesëinë sikur ata janë të vetmit njerëz që jetojnë aty. Koncepti ynë i ndërtimit nuk cenon bregdetin e virgjër, duke ruajtur dhe pasuruar vegjetacionin e integruar në hapësirat e resortit.

Objektet njëkatëshe në një plan, të rrethuara me kopshte dhe çati 100 për qind të gjelbëruara fshehin ambientet e akomodimit në brendi të këtij oazi.

Pjesë e resortit do të jenë 48 vila elitare luksi dhe një hotel me 5 yje. Vilat shtrihen në një hapësirë rekreative individuale me pishinë private, zona barbecue, relaksi, bahçe dhe 2 vende parkimi.